Ríomhshábháilteacht

Ciallaíonn sábháilteacht ar líneBéarla: internet safety nó ríomhshábháilteacht go bhfuil an t-eolas ag duine chun na rioscaí féideartha a shainaithint agus go bhfuil duine feasach ar a shlándáil phearsanta fad is atá sé nó sí ag brabhsáil, ag comhroinnt nó ag scimeáil an idirlín. Táthar imníoch ó tháinig an t-idirlíon ar an bhfód an chéad lá riamh go gcothaíonn algartaim áirithe iompar diúltach agus antoisceach den uile chineál, go háirithe i measc daoine óga. 

 Reachtaíocht 
Tháinig an tAcht um Sheirbhísí DigiteachaBéarla: Digital Services Act i bhfeidhm in Éirinn ar an 16 Feabhra 2024, le cúramaí Choimisiún na Meán mar chomhordaitheoir ar sheirbhísí digiteacha. Cúram reachtúil í seo, mar chuid den Acht um Sheirbhísí Digiteacha de chuid an AE.

Bhí fiosrúcháin ar bun ag an Aontas Eorpach sa bhliain 2024 faoin gcur chuige ag TikTok and Meta; bhí an chaoi a dtéann algartaim an dá ollchomhlacht sin i gcion ar dhaoine ar cheann de ghnéithe an fhiosrúcháin.
Chuir Coimisiún na Meán an Cód Sábháilteachta Ar Líne faoi bhráid an Choimsiúin Eorpaigh i mí na Bealtaine 2024. Ní foláir do gach comhlacht meán sóisialta daoine óga a chosaint ar ábhar urchóideach atá sainithe sa chód, lena n-áirítear ábhar a chothaíonn féindíobháil, féinmharú, neamhord itheacháin, cibearbhulaíocht, pornagrafaíocht, agus foréigean (go háirithe foréigean ar son an spóirt). Féadfar fíneáil suas le €20 milliún a ghearradh ar aon chomhlacht a shárós an cód.

Ach níl halgartaim na gcomhlachtaí curtha san áireamh sa Chód Sábháilteachta,  agus níl Comhairle um Chearta an Duine in Éirinn sásta faoi sin.

 Dea-chleachtas 
Tá sé chomh riachtanach i saol an lae inniu sábháilteacht ar líne a phlé agus a theagasc is atá sábháilteacht ar na bóithre nó ón strainséir a thairgeann milseán  do pháiste.

Tugtar comhairle do dhaoine óga gan aon cheo a chur ar líne nach mbeidís compordach dá bhfeicfeadh gach éinne é. Ach san éigeandáil, is fiú fios a bheith ag tuismitheoirí go bhfuil seirbhísí ann atá ábalta pictiúir áirithe a bhaint anuas den idirlíon go buan.
mion|248x248px|Julie Inman Grant, Coimisinéir na Meán / eSafety Commissioner san Astráil;   chuir sí cosc ar na meáin shóisialta don aos óg san Astrail

 Cibearbhulaíocht 
Is éard is cibearbhulaíocht ann ná tromaíocht a dhéantar ar dhaoine ar an idirlíon.

 Féach freisin     

 Acht um Sheirbhísí Digiteacha an Aontais Eorpaigh
 Coimisiún na Meán
 Cibearbhulaíocht
 Sábháilteacht ar líne san Astráil / Online Safety Amendment, Acht 2025, cosc ar na meáin shóisialta don aos óg

 Naisc sheachtracha 

 ·An tAcht um Shábháilteacht Ar Líne agus um Rialáil Meáin, 2022
 Cuirtear an leabhrán GET WITH IT!  Treoir maidir le cibearbhulaíocht (pdf)
 hotline.ie  agus bhileog "Keeping Safe Online "
 Insafe / Líonra Eorpach um Shábhailteacht Idirlín (European Internet Safety Network)
 Nód Éireannach um Fheasacht Sábháilteacht Idirlín / Irish Internet Safety Awareness Node 
 Oifig um Shábháilteacht Idirlín (Office for Internet Safety).  Chun sábháilteacht ar an idirlíon a chur chun cinn, go háirithe i ndáil le pornagrafaíocht leanaí a chomhrac

 Tagairtí 

Catagóir:Cibearchoireacht
Catagóir:Gréasán Domhanda
Catagóir:Leanaí
Catagóir:Drochíde
Catagóir:Idirlíon
Catagóir:Ríomhshábháilteacht